Source: https://ispis.sk/judikatura/KSKE/2Sd18/2012
Timestamp: 2020-04-06 21:46:29+00:00
Document Index: 13544742

Matched Legal Cases: ['§ 82', '§ 250', '§ 250', '§ 250', '§ 250', '§ 146', '§ 246', '§ 42', 'súd ', 'súd ', '§ 82', 'súd ']

KSKE 2 Sd 18/2012 - iSpis
iSpis Judikatúra – KSKE 2 Sd 18/2012
KS v Košiciach, dátum 20.09.2012, sp.zn. KSKE 2 Sd 18/2012
§ 82 zákona č. 461/2003 § 250l ods. 2 OSP § 250a OSP § 250d ods. 3 OSP § 250h ods. 2 OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 2Sd/18/2012 Identifikačné číslo súdneho spisu: 7012200209 Dátum vydania rozhodnutia: 20. 09. 2012 Meno a priezvisko sudcu, VSÚ: Mgr. Lenka Kubejová ECLI: ECLI:SK:KSKE:2012:7012200209.6
Uznesenie Krajský súd v Košiciach, v právnej veci navrhovateľa X. S., nar. XX.XX.XXXX, bytom W. X, D., proti odporcovi Sociálna poisťovňa, ústredie, Ulica 29. augusta 8 - 10, Bratislava, v konaní o invalidnom dôchodku, takto
Podaním zo dňa 29.02.2012 sa navrhovateľ domáhal preskúmania rozhodnutia odporkyne č. XXX XXX XXXX zo dňa 08.12.2011, ktorým mu v zmysle ustanovenia § 82 zákona č. 461/2003 Z.z. o sociálnom poistení v znení neskorších predpisov zvýšila od 01.01.2012 invalidný dôchodok na 179,50 eur mesačne a zároveň oznámila vykonávanie zrážok, v dôsledku čoho od januára 2012 poukazuje mesačne 157,63 eur vždy 18. dňa v mesiaci.
Navrhovateľ sa dostavil na informatívny výsluch dňa 20.09.2012 na tunajší súd, kde po oboznámení sa s predmetom výsluchu a podstatou tohto konania vzal svoj opravný prostriedok v celom rozsahu späť.
Pretože navrhovateľ vzal svoj návrh v celom rozsahu späť pred rozhodnutím súdu vo veci samej, súd konanie podľa vyššie citovaných zákonných ustanovení zastavil.